**ລະ​ດັບ2 ບົດ​ທີ3: ການ​ຫັນ​ຈາກທຸ​ລະ​ກິດ​ອັອ​ຟ​ລາຍສູ່​ທຸ​ລະ​ກິດ​ອອນ​ລາຍ**

|  |
| --- |
| **1. ຄຳ​ອະ​ທິ​ບາຍເນື້ອ​ໃນ** |
| ບົດ​​ທີຜ່ານ​ມາ, ທ່ານໄດ້​ຮູ້​ເຖິງ​ຜົນ​ປະ​ໂຫຍດ​ຂອງ​ການ​ຫັນ​ມາ​ເຮັດ​ທຸ​ລະ​ກິດ​ອອນ​ລາຍ​ແລ້ວ. ທ່ານ​ຍັງໄດ້​ຮູ້ຕື່ມ​ອີກວ່າ ​ການ​ເຮັດ​ທຸ​ລະ​ກິດ​ອອນ​ລາຍ​ນັ້ນ​ຈຳ​ເປັນ​ຕ້ອງ​ມີ​​​ການວາງ​ແຜນ.  ຖ້າ​ທ່ານ​ຄິດ​ຢາກ​​ຫັນ​ທຸ​ລະ​ກິດສ່ວນ​ໃດ​ສ່ວນ​ໜຶ່ງ​ຂອງ​ທ່ານ ຫຼື ​ທຸ​ລະ​ກິດທັງ​ໝົດ​ຂອງ​ທ່ານຂຶ້ນ​ມາ​ຂາຍ​ທາງ​ອອນ​ລາຍ, ​ໃນບົດ​​ນີ້​ ຈະ​ມາ​ບອກວິ​ທີ​ການດັ່ງ​ກ່າວ​ໃຫ້​ກັບ​ທ່ານ.  ເຮົາມາ​ເລີ່ມ​ເລີຍ​ບໍ?  **​ປຸ່ມ:** ​ຕົກລົງ! |

|  |
| --- |
| **2. ​ຄຳ​ອະ​ທິ​ບາຍເນື້ອ​ໃນ** |
| ​ທ່ານອາດ​​ສົງ​ໃສວ່າ ຂ້ອຍ​ຈະ​ຍ້າຍ​ໄປ​ຂາຍ​ອອນ​ລາຍ​ຢ່າງ​ມີ​ປະ​ສິດ​ທິ​ຜົນ​ໄດ້​ແນວ​ໃດ? ແລະ ​ນີ້​ຄື​ຄຳ​ຕອບ​: ທ່ານ​ສາ​ມາດຍ້າຍ​ຖານ​ລູກ​ຄ້າ​ເກົ່າທີ່​ທ່ານ​ມີ​ຢູ່​ແລ້ວ​​ໄປ​ນຳ​ທ່ານ; ພ້ອມ​ທັງຊອກ​ຫາ​ຖານ​ລູກ​ຄ້າ​ໃໝ່​ທາງ​ອອນ​ລາຍ!  ເມື່ອ​ທ່ານ​​​​​​ຕັ້ງ​ໜ້າ​ເ​ພ໌ກ​ຂາຍ​ທາງອອນ​ລາຍ​ ແລະ ມີ​ຂໍ້​ມູນ​ການ​ຕິດ​ຕໍ່​ແລ້ວ, ພວກ​ເຮົາ​ຂໍ​ແນະ​ນຳ​ວິ​ທີ​ການ​ທີ່​ສາ​ມາດ​​​ນຳ​ເອົາໄປ​​ໃຊ້​​​ໄດ້​ໃນ​ຕົວ​ຈິງ ​ໃນ​ການ​​ຍ້າຍ​ທຸ​ລະ​ກິດ​​ຂອງ​ທ່ານມາ​ສູ່ການ​ຂາຍ​ທາງ​ອອນ​ລາຍ:   * ​ເຜີຍແຜ່​ປ້າຍ​ຮ້ານ​ໃໝ່ໃສ່​​ເພ໌ກຮ້ານອອນ​ລາຍຂອງທ່ານ ພ້ອມ​ກັບ​ລາຍ​ລະ​ອຽດ​ຂໍ້​ມູນ​ການ​ຕິ​ດຕໍ່. * ​ຂໍໃຫ້​ລູກ​ຄ້າ​ເກົ່າ​​ຂອງ​ທ່ານທີ່​ມີ​ຢູ່​ແລ້ວ ເຂົ້າ​ມາ​ເບິ່ງ​ໜ້າ​ເພ໌ກອອນລາຍ​ຂອງ​ທ່ານ ແລະ ແຊ​​ຣ໌​​ເພ໌ກ​ນັ້ນ​ ເພື່ອ​ລຸ້ນ​ຮັບ​​ຂອງລາງວັນ​ຈາກ​ທ່ານ. * ເຮັດ​ນາມ​ບັດ​ໃໝ່ ​ທີ່​ລວມ​ມີ​ລາຍ​ລະ​ອຽດ​​ກ່ຽວ​ກັບເພ໌ກຮ້ານ​ອັອນ​ລາຍຂອງທ່ານ​ ແລະ ແຈກ​​ຢາຍໃຫ້​ບັນດາລູກ​ຄ້າຂອງທ່ານ​. * ອ​ອກ​ແບບ​ປ້າຍຜະລິດຕະພັນຂອງທ່ານ, ໃບ​ໂຄ​ສະ​ນາ, ກັບ​ບັນຈຸ ແລະ ​ເຈ້ຍ​ຫຸ້ມ​ຫໍ່ສິນຄ້າ​ ພ້ອມທັງອຸປະກອນ​ສື່​ສານ​ອື່ນໆ ​ ເພື່ອ​ລວບລວມລາຍ​ລະ​ອຽດຮ້ານຄ້າ​ອອນ​ລາຍຂອງ​ທ່ານ   ສະ​ຫລຸບ​ຄື, ຫາ​ວິ​ທີ​ບອກ​ລູກ​ຄ້າ​​ຂອງ​ທ່ານວ່າ ​ປັດ​ຈຸ​ບັນ​, ທ່ານໄດ້​ເປີດ​ໃຫ້​​ບໍ​ລິ​ການ​ທາງ​ອອນ​ລາຍ​ແລ້ວ ແລະ ແນະ​ນຳໃຫ້​ພວກເຂົາ​ເຂົ້າ​ໄປ​ເບິ່ງ.  **ປຸ່ມ:** ​ຖັດ​ໄປ! |

|  |
| --- |
| **3. ຄຳ​ອະ​ທິ​ບາຍເນື້ອ​ໃນ** |
| ​ທ່ານ​ສາ​ມາດ​ເບິ່ງວີ​ດີ​ໂອ​ຂ້າງ​ລຸ່ມນີ້​ເພື່ອ​ທວນ​ຄືນ ແລະ ຮຽນ​ຮູ້​ເພີ່ມ​ຕື່ມ​ກ່ຽວ​ກັບວິ​ທີ​ການ​ຫັນ​ໄປ​ສູ່​ທຸ​ລະ​ກິດ​ອອນ​ລາຍ, ແຕ່​ຢ່າ​ລືມ​ກັບຄືນ​ມາ​ບົດ​ນີ້​ ຍ້ອນ​ພວກ​ເຮົາ​ຫາ​ກໍ​ຮຽນມາ​ໄດ້​ພຽງເຄິ່ງ​ທາງ​ເທົ່າ​ນັ້ນ  ເພື່ອ​ເບິ່ງວີ​ດີ​ໂອ, ກະລຸນາກົດ​ລີ້ງ​ນີ້ >>>: [https://www.youtube.com/watch?v=B5oBaUK3\_Y4](https://nam02.safelinks.protection.outlook.com/?url=https%3A%2F%2Fmailtrack.io%2Ftrace%2Flink%2F4fab2c7197ca36dde0c1e8d8c8f967b9373fd51d%3Furl%3Dhttps%253A%252F%252Fwww.youtube.com%252Fwatch%253Fv%253DB5oBaUK3_Y4%26userId%3D4684508%26signature%3D76fb64d9d4d03312&data=04%7C01%7Cjonika.paulsen%40asiafoundation.org%7C8ca5738bc1da4cd066cf08d8c6873ffd%7Cba45684444ef4bd88efebeca529e0771%7C1%7C0%7C637477631537641404%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=yfoJvRmcy6UntaEVHwgiG1PSTPpQZoWyaoKHMzKqD0g%3D&reserved=0)  ເຮົາໄປ​ຕໍ່​ເລີຍບໍ?  **ປຸ່ມ:** ຕົກລົງ. |

|  |
| --- |
| **4. ​ຄຳ​ອະ​ທິ​ບາຍເນື້ອ​ໃນ** |
| ຖ້າທ່ານ​ບໍ່​​ຮູ້ວ່າ ​ຈະ​ຊອກຫາຮ້ານ​ຈັດພິມໄດ້​ຢູ່​ໃສ, ທ່ານ​ສາ​ມາດ​ໝູນ​ໃຊ້​ທັກ​ສະ​ທີ່​ໄດ້​​ຮຽນ​ມາ​ໃນລະ​ດັບ 1 ກ່ຽວກັບ​​ແຜນ​ທີ Google Maps ​ ແລະ Facebook ນຳມາໃຊ້ຄືນໄດ້.  ທ່ານ​ສາ​ມາດ​ເປີດ​ແຜນ​ທີ Google Maps ຫຼື Facebook ແລະ ຄົ້ນ​ຫາ​ຮ້ານຈັດ​​ພິມ​ທີ່​ຢູ່ໃກ້​​ກັບທ່ານ ດ້ວຍ​ການ​​ພິມຄຳ​​ສັບ​:ເຊັ່ນ: ‘ຮ້ານ​ພິມ’ ‘ບໍ​ລິ​ສັດ​ອອກ​ແບບ’ ‘ບໍ​ລິ​ການອ​ອກ​ແບບກ​ຣາ​ຟິກ’ ແລະ ເບິ່ງ​ສິ່ງ​ທີ່​ຈະ​ປະ​ກົດ​ຂື້ນ​ມາ.  ໃນ​​​ເວ​ລາ​ທີ່​ທ່ານ​​ກຳ​ລັງພິມ​ບັດ ແລະ ​ປ້າຍສິນຄ້າໃໝ່ຢູ່ນັ້ນ, ທ່ານ​​ຍັງ​ສາ​ມາດ​ເລີ່ມ​ການ​ຕະຫຼາດ​ອອນ​ລາຍ​ໄດ້ເລີຍ. ທ່ານ​ສາ​ມາດ​ເຮັດ​ເອງ ຫຼື ຈ້າງ​​ຕົວ​ແທນ​ສື່​​ສັງ​ຄົມ​ໃດໜຶ່ງມາ​ຊ່ວຍ​ທ່ານກໍໄດ້.  ທ່ານ​ຍັງ​ສາ​ມາດ​ຊອກ​ຫາ​ບໍ​ລິ​ສັດ​ເຫຼົ່າ​ນີ້​ຜ່ານແຜນ​ທີ Google Maps ແລະ Facebook, ລອງ​​ພິມຄຳ​ສັບ​ເຫຼົ່າ​ນີ້: ‘ຕົວແທນໂຄ​ສະ​ນາ Advertising Agency’ ‘Facebook Boost Service’ ‘Online Marketing Service’.  ແຕ່ຊ້າ​ກ່ອນ! ​ສິ່ງທີ່​ກ່າວ​ມານັ້ນຄວນ​ເປັນ​ຂັ້ນ​ຕອນ​ສຸດ​ທ້າຍ. ຍ້ອນ​ຫຍັງ? ຍ້ອນ​ວ່າ​ທ່ານ​ຍັງ​ມີວຽກ​ກະ​ກຽມ​​ອື່ນໆ​ທີ່​ຕ້ອງ​ເຮັດ​ ​ກ່ອນ​ທີ່​ທ່ານ​ຈະ​ເລີ່ມ​ໂຄ​ສະ​ນາ​ທຸ​ລະ​ກິດ​ອອນ​ລາຍ​ຂອງ​ທ່ານ​ໃຫ້​ມີ​ປະ​ສິ​ດ​ທິ​ຜົນ.  ​ຂັ້ນຕອນ​ທຳ​ອິດ, ຕ້ອງ​ເຂົ້າ​ໃຈ​​ກ່ອນວ່າ ທ່ານ​ຕ້ອງ​ການ​ໂຄ​ສະ​ນາ​ໃຫ້​ໃຜ ແລະ ນັ້ນ​ຄື​ເຫດ​ຜົນ​​​ທີ່ວ່າ ເປັນຫຍັງບົດ​ຮຽນ​ບົດ​ຕໍ່​ໄປນີ້ ຈິ່ງ​​ເ​ໝາະ​​ສຳລັບ​ທ່ານ.  ແລ້ວ​ພົບ​ກັນ​ຢູ່​ບົດ​ຕໍ່​ໄປ​?  **ປຸ່ມ:** ແນ່ນອນ! |