**ລະ​ດັບ 2 ບົດ​ທີ 1: ​ພາກ​ສະ​ເໜີ**

|  |
| --- |
| **1. ​ ຄຳ​ອະ​ທິ​ບາຍເນື້ອ​ໃນ** |
| ຍິນ​ດີ​ຕ້ອນ​ຮັບ​ທຸກທ່ານເຂົ້າສູ່ ບົດ​ທີ 1 ໃນລະ​ດັບ 2!  ໃນ​ລະ​ດັບ 1, ທ່ານ​ໄດ້​ສຳ​ເລັດບົດ​ຮຽນ​ກ່ຽວ​ກັບວິ​ທີ​ການ​ນຳ​ໃຊ້ແອັບ​ພີ​ເຄ​ຊັ້ນທີ່​ສຳ​ຄັນ ທີ່​ຈະ​ຊ່ວຍ​ທ່ານ​ສ້າງຕົວ​ຕົນທາງອັອນລາຍ​ໃຫ້​ຄົນ​ຮູ້​ຈັກ​ທ່ານຫຼາຍຂຶ້ນ ແລະ ຮຽນຮູ້ວິ​ທີ​ການ​ສື່​ສານ​ກັບ​ຜູ້ທີ່ມີໂອກາດເປັນລູກຄ້າຂອງທ່ານ.  ໃນຊຸດບົດ​ຮຽນທັງ 10 ບົດນີ້, ທ່ານ​ຈະ​ໄດ້​ຮຽນກ່ຽວກັບ:   * ​ທຸ​ລະ​ກິດ​ອັອນລາຍ ​ໝາຍ​ເຖິງຫຍັງ​ແທ້ * ວິທີການ​ເຮັດ​ທຸ​ລະ​ກິດ​ອັອນລາຍ * ໃຜຄືຜູ້ທີ່ມີໂອກາດເປັນລູກ​ຄ້າຂອງທ່ານ * ​ຈະ​ເຮັດແນວໃດ​ ໃຫ້​ລູກ​ຄ້າຮູ້ຈັກຜະ​ລິດ​ຕະ​ພັນ/ການ​ບໍ​ລິ​ການ/ຮ້ານ​ຂອງ​ທ່ານ * ຈະ​ເຮັດແນວໃດ ​ໃຫ້​ລູກ​ຄ້າ​ຫັນ​ມາ​ສົນ​ໃຈ​ຊື້​ຈາກ​ທ່ານ * ແລະ ສຸ​ດ​ທ້າຍ, ວິທີ​ຊ່ວຍ​ໃຫ້​ລູກ​ຄ້າຈ່າຍເງິນ​ໃຫ້​ທ່ານໄດ້ຢ່າງ​ງ່າຍ​ດາຍ ແລະ ສະ​ດວກ​ສະ​ບາຍ​ທີ່​ສຸດ   ເອົາ​ລະ, ເຮົາ​ມາ​ເລີ່ມ​ບົດ​ຮຽນ​ນີ້ນຳກັນເລີຍບໍ ເລີ່ມຈາກ ‘ທຸ​ລະ​ກິດ​ອັອນລາຍ ​ໝາຍ​ເຖິງຫຍັງ​ແທ້’?!  **​ປຸ່ມ:** ຕົກລົງ! |

|  |
| --- |
| **2. ​ຄຳອະ​ທິ​ບາຍເນື້ອ​ໃນ** |
| ​ເຮົາ​ມາ​ເລີ່ມ​ຈາກນິ​ຍາມ ​ກ່ຽວກັບທຸ​ລະ​ກິດ​ອັອນ​ລາຍ:  ການ​ເຮັດ​ທຸ​ລະ​ກິດ​ອັອນ​ລາຍ (ຫຼື ການ​ຄ້າ​ທາງ​ເອ​ເລັກ​ໂຕ​ຣ​ນິກ) ແມ່ນ​ການ​ນຳ​ທຸ​ລະ​ກິດ​ສ່ວນ​ໃດ​ສ່ວນ​ໜຶ່ງ ຫຼື ​ທັງ​ໝົດ​ ຂຶ້ນ​ມາ​ຖານອັອນ​ລາຍ ເພື່ອ​ໃຫ້​ທ່ານສາ​ມາດ​ຂາຍສິນ​ຄ້າ/ການ​ບໍ​ລິ​ການ​ໃຫ້​ແກ່​ລູກ​ຄ້າ​ຜ່ານເຄື່ອງ​ມື​ອັອນ​ລາຍ.  ຕົວ​ຢ່າງ​ສິນ​ຄ້າ: ເຄື່ອງ​ນຸ່ງ, ເກີບ, ຜັກ, ເຂົ້າ, ແວ່ນ​ຕາ, ໂມງ, ເຄື່ອງ​ເຮືອນ, ເຄື່ອງ​ຫັດ​ຖະ​ກຳ ແລະ ອື່ນໆ.  ຕົວ​ຢ່າງການ​ບໍ​ລິ​ການ: ການ​ບໍ​ລິ​ການແປງ​ລະ​ບົບ​ທໍ່​ນ້ຳ, ຕັດ​ຜົນ, ເສີມ​ສວາຍ, ທາ​ສີ, ສອນ​ເພີ່ມ ແລະ ອີກຫຼາຍໆ ຢ່າງ.  ເຄື່ອງ​ມື​ອັອນ​ລາຍ: ​ທ່ານ​ສາ​ມາດ​ເຂົ້າ​ໄປ​ເບິ່ງ​ບົດ​ຮຽນຄືນ ຢູ່ໃນລະ​ດັບ 1, ທີ່ກ່ຽວ​ກັບ​ເຄື່ອງ​ມື​ທັງ​ໝົດ ເຊັ່ນ: WhatsApp, Google ແລະ Facebook ​ທີ່​ສາ​ມາດ​ຊ່ວຍ​ທ່ານເຮັດ​ທຸ​ລະ​ກິດ​ອັອນ​ລາຍ.  ທ່ານ​ຈະໄດ້​ຮຽນ​ກ່ຽວ​ກັບ ຜົນ​ປະ​ໂຫຍດ​ຂອງ​ການ​ຫັນ​ມາ​ເຮັດ​ທຸ​ລະ​ກິດ​ອັອນ​ລາຍໃນ​ບົດທີ 2. ແຕ່​​ຕອນ​ນີ້, ເຮົາ​ກັບ​ມາຮຽນກ່ຽວ​ກັບການ​ຄ້າ​ທາງ​ເອ​ເລັກ​ໂຕ​ຣ​ນິກ​ກ່ອນ.  ຢູ່ໃນ​ປະເທດລາວ ​ມີທຸ​ລະ​ກິດ​ອັອນ​ລາຍສາມປະເພດ ແຕ່ຂະ​ໜາດ​ນ້ອຍຫາຂະໜາດກາງ. ທ່ານ​ຢາກ​ຮູ້ຫຼາຍກ່ວານີ້ບໍ?  **ປຸ່ມ:** ຕົກ​ລົງ! |

|  |
| --- |
| **3. ​ຄຳອະ​ທິ​ບາຍເນື້ອ​ໃນ** |
| ສາມປະເພດຕົ້ນ​ຕໍ ມີດັ່ງນີ້:  1. B2B (ທຸ​ລະ​ກິດ ກັບ ທຸ​ລະ​ກິດ): ທຸ​ລະ​ກິດ​ທີ່​ຂາຍສິນ​ຄ້າ/ການ​ບໍ​ລິ​ການ ໃຫ້​ກັບທຸ​ລະ​ກິດອື່ນ​.  ຕົວ​ຢ່າງ ທຸ​ລະ​ກິດ B2B: ຮ້ານ​ຂາຍ​ແພ ທີ່​ຂາຍ​ຜະ​ລິດ​ຕະ​ພັນ​ຂອງ​ຕົນໃຫ້​ແກ່ຊ່າງ​ຕັດ​ຫຍິບ, ຫຼື ໂຮງ​ສີ​ເຂົ້າ ທີ່​ສະ​ໜອງ​ການ​ບໍ​ລິ​ການໃຫ້​ແກ່ຊາວ​ນາ.    2. B2C (ທຸ​ລະ​ກິດ ຫາ ລູກ​ຄ້າ): ທຸ​ລະ​ກິດທີ່​ຂາຍສິ​ນ​ຄ້າ/ການ​ບໍ​ລິ​ການ ໃຫ້​ແກ່​ລູກ​ຄ້າ​ໂດຍ​ກົງ.  ຕົວ​ຢ່າງ ທຸ​ລະ​ກິດ B2C: ຮ້ານ​ອາ​ຫານ, ຮ້ານ​ຂາຍ​ເຄື່ອງ​, ໂຮງ​ແຮມ, ຮ້ານ​ຄ້າ​ອັອນ​ລາຍ ແລະ​ ຮ້ານ​ຕັດ​ຜົມ.  3. B2B2C (ທຸ​ລະ​ກິດ ກັບ ທຸ​ລະ​ກິດ ກັ​ບ ລູກ​ຄ້າ): ທຸ​ລະ​ກິດທີ່​ຮ່ວມ​ມື​ກັບ​ອີກທຸ​ລະ​ກິດໜຶ່ງ ເພື່ອ​ຂາຍ​ສິນ​ຄ້າ/ການ​ບໍ​ລິ​ການ ໃຫ້​ແກ່ລູກ​ຄ້າ.  ຕົວ​ຢ່າງ ທຸ​ລະ​ກິດ B2B2C: ຟູດແພນ​ດ້າ Food Panda: ເປັນ​ແອັບ​ພີ​ເຄ​ຊັ້ນນຳ​ສົ່ງ​ອາ​ຫານ ເຊິ່ງໃຫ້​ການ​ບໍ​ລິ​ການ​ນຳ​ສົ່ງ ຈາກ​ຮ້ານ​ອາ​ຫານເຖິງ​ທ່ານ. ຫຼື ແອັບ​ພີ​ເຄ​ຊັ້ນຊອບ​ປີ້ Shopee ເຊິ່ງເຊື່ອມ​ໂຍງຜູ້​ຂາຍ ແລະ ຜູ້​ຊື້ ໃນ​ແອັບ​ພີ​ເຄ​ຊັ້ນ​ດຽວ.  ​ໃຊ້​ເວ​ລາຈັກ​ໜ້ອຍ​ໜຶ່ງ ເພື່ອ​ທົບ​ທວນ ແລະ ບັນທຶກປະເພດຂອງຮູບແບບທຸ​ລະ​ກິດ ວ່າທຸລະກິດຂອງ​ທ່ານຈະ​ຕົກ​ຢູ່​ໃນປະເພດ​ໃດ.  ເປັນ​ຫຍັງສິ່ງດັ່ງກ່າວນີ້ ຈິ່ງມີຄວາມ​ສຳ​ຄັນ? ພວກ​ເຮົາ​ຈະ​ບອກທ່ານ​ໃນບົດ​ທີ 4.  ຕອນນີ້, ທ່ານ​ພ້ອມ​ທີ່​ຈະຈົບ​ບົດ​ຮຽນນີ້ແລ້ວ​ບໍ?  **ປຸ່ມ:** ​ແນ່ນອນ. |

|  |
| --- |
| **4. ​ຄຳອະ​ທິ​ບາຍເນື້ອ​ໃນ** |
| ດຽວ​ກ່ອນ! ກ່ອນ​ທີ່​ທ່ານ​ຈະ​ອອກໄປ, ທ່ານ​ສາ​ມາດເບິ່ງວີ​ດີ​ໂອ​ນີ້​ ດ້ວຍ​ການ​ກົດລີ້ງດ້ານ​ລຸ່ມ ເພື່ອທວນຄືນ ແລະ ຮຽນ​​ຮູ້ເພີ່ມເຕີມກ່ຽວ​ກັບ ‘ການ​ຄ້າ​ທາງ​ເອ​ເລັກ​ໂຕ​ຣ​ນິກ’  ເມື່ອ​ທ່ານ​ເບິ່ງວີ​ດີ​ໂອ​ແລ້ວ, ຢ່າ​ລືມກັບ​ຄືນ​ມາ​​ບົດ​​ນີ້ ເພື່ອສະ​ສົມ​ຄະ​ແນນ ແລະ ປົດ​ລ໋ອກ​ເຂົ້າ​ສູ່ ບົດ​ທີ 2.  ເພື່ອ​ເບິ່ງວີ​ດີ​ໂອ, ກະ​ລຸ​ນາ​ກົດ​ລີ້ງນີ້ >>>: [https://www.youtube.com/watch?v=\_6Hp0fRI8nc](https://nam02.safelinks.protection.outlook.com/?url=https%3A%2F%2Fmailtrack.io%2Ftrace%2Flink%2F6f835ab4ed13cd79a7e2909337679a1f72361c6d%3Furl%3Dhttps%253A%252F%252Fwww.youtube.com%252Fwatch%253Fv%253D_6Hp0fRI8nc%26userId%3D4684508%26signature%3Da0a737f37d304696&data=04%7C01%7Cjonika.paulsen%40asiafoundation.org%7Cf9697b1c9ea2431b51c608d8c685db7b%7Cba45684444ef4bd88efebeca529e0771%7C1%7C0%7C637477625532950954%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=TF6L5aeRwsvpEj1XrR%2B7rSCefLcg60AWl1doYn1Lhio%3D&reserved=0)  ແລ້ວພົບ​ກັນ​ໃນ​ບົດ​ທີ 2: ເປັນຫຍັງຈິ່ງຕ້ອງເຮັດ​ທຸ​ລະ​ກິດອັອນ​ລາຍ?  **ປຸ່ມ:** ຂ້ອຍ​ເຮັດສຳເລັດແລ້ວ. |