**ບົດທີ 11: ຄວາມປອດໄພໃນການໃຫ້ອິນເຕີເນັດ**

|  |
| --- |
| **1. Description Content** |
| ຍິນດີຕ້ອນຮັບເຂົ້າສູ່ບົດທີ 11!  ເຮົາກໍໄດ້ມາຮອດບົດສຸດທ້າຍຂອງຂັ້ນຮຽນທີ່ໜຶ່ງຂອງແອັບເຮົາແລ້ວ, ທຸກຄົນ. ເຮົາດີໃຈທີ່ເຫັນເຈົ້າໄດ້ຮຽນຮູ້ຫຼາຍຢ່າງ!  ໃນບົດນີ້, ເຮົາຢາກມາແນະນຳເຈົ້າໃຫ້ຮູ້ຈັກກັບເຄັດລັບບາງຢ່າງ ເພື່ອຊ່ວຍປ້ອງກັນຕົວຂອງເຈົ້າຈາກໄພອັນຕະລາຍຕ່າງໆຕອນເຈົ້າທ່ອງໂລກອອນລາຍ.  ພ້ອມທີ່ຈະຈົບຫຼັກສູນການຮຽນບົດສຸດທ້າຍຂອງ ລະດັບ 1 ແລ້ວບໍ່?  **Button:** ພ້ອມແທ້! |

|  |
| --- |
| **2. Description Content** |
| ເຮົາມາເຂົ້າສູ່ບົດຮຽນຫົວຂໍ້ ຄວາມປອດໄພໃນການໃຊ້ອິນເຕີເນັດ ກັນເລີຍ. ການທ່ອງໂລກອອນລາຍໄດ້ແມ່ນຈະນຳເຮົາໄປສູ່ສິ່ງໃໝ່ໆຕ່າງໆນາໆ. ແຕ່ວ່າ, ມັນກໍຄືກັບການໃຊ້ຊີວິດຈິງ, ໂລກອອນລາຍນັ້ນກໍມີໄພອັນຕະລາຍໃນຮູບແບບຂອງມັນ. ດັ່ງນັ້ນ, ເຮົາຈະມາແນະນຳວິທີປ້ອງກັນຕົວໃຫ້ເຈົ້າຕອນອອນລາຍໃນບົດຮຽນນີ້.  ເຮົາຈະມາແນະນຳ 3 ເຄັດລັບຫຼັກໆດັ່ງຕໍ່ໄປນີ້:  1. ຈະປົກປ້ອງບັນຊີ ແລະ ລະຫັດຂອງເຈົ້າແນວໃດ  2. ຈະຮັກສາຂໍ້ມູນບັນຊີການເງິນຂອງເຈົ້າແນວໃດ  3. ຈະຫຼີກລ່ຽງການຕົກເປັນເຫຍື່ອແນວໃດ  ພ້ອມທີ່ຈະຮຽນແລ້ວບໍ່?  **Button:** ພ້ອມ! |

|  |
| --- |
| **3. Description Content** |
| 1. ຈະປົກປ້ອງບັນຊີ ແລະ ລະຫັດຂອງເຈົ້າແນວໃດ  ເປັນຫຍັງຜູ້ບໍ່ຫວັງດີຢາກໄດ້ບັນຊີ ແລະ ລະຫັດຂອງເຈົ້າ?  ເຂົາຢາກໄດ້ລະຫັດຂອງເຈົ້າ ເພື່ອເຂົ້າໄປບັນຊີອອນລາຍຕ່າງໆຂອງເຈົ້າ ແລ້ວຊອກຫາຂໍ້ມູນຕ່າງໆທີ່ເຂົາສາມາດຫາຜົນປະໂຫຍດຈາກມັນໄດ້ ຫຼື ລັກໄດ້ເຊັ່ນ:   * ເຂົ້າບັນຊີທະນະຄານຂອງເຈົ້າແລ້ວໂອນເງິນຂອງເຈົ້າເຂົ້າບັນຊີເຂົາ * ປອມຕົວເປັນເຈົ້າແລ້ວສົ່ງອີເມວ ຫຼື ຂໍ້ຄວາມຕ່າງໆໄປຫາຄົນທີ່ຮູ້ຈັກເຈົ້າເພື່ອຂໍເງິນ ຫຼື ຢືມເງິນເຂົາ * ໃຊ້ບັນຊີ ແລະ ເງິນຂອງເຈົ້າຊື້ເຄື່ອງຕາມຮ້ານອອນລາຍຕ່າງໆໃຫ້ເຂົາເອງ   ສະນັ້ນ, ມັນຈຶ່ງສຳຄັນຫຼາຍທີ່ເຈົ້າຕ້ອງຮູ້ວິທີທີ່ຈະປົກປ້ອງບັນຊີ ແລະ ລະຫັດຕ່າງໆຂອງເຈົ້າ.  **Button:** ເລີ່ມເລີຍ. |

|  |
| --- |
| **4. Description Content** |
| ລຸ່ມນີ້ແມ່ນວິທີຕ່າງໆທີ່ຈະຊ່ວຍເຈົ້າໃຫ້ສາມາດປົກປ້ອງບັນຊີ ແລະ ລະຫັດອອນລາຍຂອງເຈົ້າ:   * ສ້າງລະຫັດທີ່ຊັບຊ້ອນທີ່ມີການປະສົມປະສານຂອງຫຼາຍຢ່າງເຊັ່ນ ຕົວອັກສອນພາສາອັງກິດທີ່ເປັນຕົວອັກສອນໃຫຍ່ ແລະ ນ້ອຍ, ຕົວເລກ ແລະ ເຄື່ອງໝາຍຕ່າງໆ (ເຊັ່ນ: #$^!%@#&!). * ສ້າງລະຫັດທີ່ຢ່າງຕ່ຳມີຄວາມຍາວ 16 ຕົວອັກສອນຂຶ້ນໄປ. * ຢ່າໃຊ້ລະຫັດດຽວກັບກັບທຸກບັນຊີອອນລາຍຂອງເຈົ້າ. * ຈື່ໄວ້ວ່າເວັບໄຊ້ ແລະ ແອັບຕ່າງໆຈະບໍ່ຂໍລະຫັດຂອງເຈົ້າຜ່ານຂໍ້ຄວາມ ຫຼື ອີເມວຈັກເທື່ອ. ຖ້າມີໃຜສົ່ງອີເມວ ຫຼື ຂໍ້ຄວາມມາຂໍລະຫັດຂອງເຈົ້າ ແມ່ນໃຫ້ເຈົ້າບໍ່ສົນໃຈມັນໂລດ. * ຢ່າສົ່ງ ລະຫັດ ເປັນພາສາຂຽນຜ່ານອີເມວ ຫຼື ຂໍ້ຄວາມໃຫ້ຄົນອື່ນ. * ເຈົ້າຄວນທີ່ຈະສະໝັກບັນຊີອອນລາຍກັບເວັບໄຊ້ ແລະ ແອັບທີ່ເຈົ້າເຊື່ອໄດ້ເທົ່ານັ້ນ. * ຖ້າເວັບໄຊ້ ຫຼື ແອັບໃດທີ່ມີລະບົບຄວາມປອດໄພສອງຊັ້ນ (ສ່ວນໃຫຍ່ກໍແມ່ນລະບົບທີ່ໃຫ້ໃສ່ລະຫັດຜ່ານ ແລະ ຕັ້ງຄຳຖາມ ແລະ ຄຳຕອບລັບທີ່ມີແຕ່ເຈົ້າຮູ້) ແມ່ນແນະນຳໃຫ້ເຈົ້າສຶກສາ ແລະ ໃຊ້ມັນເພື່ອສ້າງຄວາມປອດໄພໄປອີກລະດັບໜຶ່ງ.   **Button:** ຕໍ່ໄປ: ປົກປ້ອງເງິນ. |

|  |
| --- |
| **5. Description Content** |
| Concept landing page credit card payment Free Vector  2. ຈະຮັກສາຂໍ້ມູນບັນຊີການເງິນຂອງເຈົ້າແນວໃດ  ຍ້ອນຫຍັງທີ່ຜູ້ບໍ່ຫວັງດີຢາກໄດ້ຂໍ້ມູນບັນຊີການເງິນຂອງເຈົ້າ?  ຜູ້ບໍ່ຫວັງດີຈະເອົາຂໍ້ມູນບັນຊີການເງິນອອນລາຍຂອງເຈົ້າ ເພື່ອລັກເງິນທີ່ເຈົ້າຊົ່ວຊິທ້ອນໄດ້ຮອດຊ່ຳນັ້ນ. ເຂົາເຈົ້າສາມາດເຮັດສິ່ງທີ່ບໍ່ດີຫຼາຍຢ່າງກັບຂໍ້ມູນການເງິນຂອງເຈົ້າເຊັ່ນ:   * ໃຊ້ຂໍ້ມູນບັນຊີການເງິນຂອງເຈົ້າໂອນເງິນເຈົ້າເຂົ້າບັນຊີເຂົາ * ໃຊ້ຂໍ້ມູນບັນຊີຂອງເຈົ້າຊື້ເຄື່ອງຜ່ານຮ້ານອອນລາຍຕ່າງໆໃຫ້ເຂົາເຈົ້າເອງ   ສະນັ້ນ, ມັນຈຶ່ງສຳຄັນຫຼາຍທີ່ເຈົ້າຕ້ອງຮູ້ວິທີທີ່ຈະປົກປ້ອງບັນຊີການເງິນອອນລາຍຂອງເຈົ້າ.  **Button:** ເລີ່ມເລີຍ. |

|  |
| --- |
| **6. Description Content** |
| ຂ້າງລຸ່ມແມ່ນວິທີຕ່າງໆ ເພື່ອຊ່ວຍປົກປ້ອງບັນຊີການເງິນອອນລາຍຂອງເຈົ້າ:   * ນຳໃຊ້ເຄັດລັບທີ່ເຈົ້າໄດ້ຮຽນມາເພື່ອສ້າງລະຫັດທີ່ມີຄວາມປອດໄພສູງ * ສ້າງລະຫັດທີ່ຢ່າງຕ່ຳມີຄວາມຍາວ 16 ຕົວອັກສອນຂຶ້ນໄປ. * ສອບຖາມທະນະຄານຂອງເຈົ້າກ່ຽວກັບວິທີ ແລະ ລະບົບຄວາມປອດໄພຕ່າງໆ ເພື່ອຊ່ວຍເຈົ້າປົກປ້ອງບັນຊີການເງິນອອນລາຍຂອງເຈົ້າໄດ້ດີຂຶ້ນ. * ຢ່າໃຊ້ສັນຍານວາຍຟາຍ (Wi-fi) ສາທາລະນະໃນການເຂົ້າເວັບໄຊ້ ຫຼື ແອັບການເງິນຂອງເຈົ້າເພື່ອທຳການຈ່າຍເງິນຕ່າງໆ. * ຢ່າໃຫ້ເວັບໄຊ້ ຫຼື ແອັບທີ່ມີຂໍ້ມູນການເງິນຂອງເຈົ້າຈື່ບັນຊີ ແລະ ລະຫັດຂອງເຈົ້າແບບອັດຕະໂນມັດ (ເພື່ອປ້ອງກັນບໍ່ໃຫ້ຄົນອື່ນສາມາດເຂົ້າບັນຊີເຈົ້າຜ່ານມືຖື ຫຼື ຄອມພິວເຕີ້ຂອງເຈົ້າຕອນທີ່ເຈົ້າບໍ່ຮູ້ໂຕ). * ຢ່າຖ່າຍຮູບບັດ ATM ຫຼື ບັດເຄດິດ ແລະ ລະຫັດ cvv (ລະຫັດ 3 ໂຕເລກຢູ່ດ້ານຫຼັງຂອງບັດເຄດິດ) ແລ້ວເກັບຮູບເລົ່ານີ້ໄວ້ໃນອະປະກອນໄຟຟ້າຕ່າງໆ. * ຢ່າບອກຕົວເລກບັດເຄດິດ ແລະ ເລກ cvv ໃຫ້ບຸກຄົນອື່ນ. ກໍລະນີຍົກເວັ້ນແມ່ນຕອນທີ່ເຈົ້າໃຊ້ເລກດັ່ງກ່າວເພື່ອຊື້ເຄື່ອງ ຫຼື ຈອງເຄື່ອງອອນລາຍຈາກຮ້ານອອນລາຍທີ່ລະບົບຄວາມປອດໄພສູງໃນການເກັບກຳຂໍ້ມູນການເງິນຂອງເຈົ້າ. * ໃຊ້ລະບົບຄວາມປອດໄພທີ່ມີຢູ່ໃນມືຖື (ເຊັ່ນລະຫັດ ຫຼື ລະບົບສະແກມລາຍນີ້ວມື) ແລະ ລະຫັດເຂົ້າຄອມພິວເຕີ້ຂອງເຈົ້າເພື່ອສ້າງຄວາມປອດໄພເພີ່ມ.   **Button:** ຕໍ່ໄປ: ບໍ່ຕົກເປັນເຫຍື່ອ. |

|  |
| --- |
| **7. Description Content** |
| Anonymous hacker concept with flat design Free Vector  3. ຈະຫຼີກລ່ຽງການຕົກເປັນເຫຍື່ອແນວໃດ  ເປັນຫຍັງຄົນບໍ່ຫວັງດີຢາກມາຫຼອກລວງເຈົ້າ?  ຄົນບໍ່ຫວັງດີຢາກຈະຫຼອກລວງເຈົ້າ ເພື່ອຫວັງຜົນປະໂຫຍດຫຼາຍຢ່າງ, ແຕ່ເປົ້າໝາຍຫຼັກໆແລ້ວແມ່ນ:   * ຕົວະໃຫ້ເຈົ້າເຊື່ອ ແລະ ໂອນເງິນໃຫ້ເຂົາ. * ທຳທ່າເປັນເຈົ້າເພື່ອຕົວະຄົນອື່ນ * ລໍ້ລວງໃຫ້ເຈົ້າເຮັດທຸລະກິດທີ່ເບິ່ງຄືຈະໄດ້ກຳໄລສູງ ໂດຍຫວັງທີ່ຈະລັກເງິນເຈົ້າຫຼັງຈາກນັ້ນ.   ສະນັ້ນ, ມັນຈຶ່ງສຳຄັນຫຼາຍທີ່ເຈົ້າຕ້ອງຮູ້ວິທີທີ່ຈະຮັບມືກັບມິດສາຊີບເລົ່ານີ້.  **Button:** ເລີ່ມເລີຍ. |

|  |
| --- |
| **8. Description Content** |
| ເຮົາມາຮຽນຮູ້ວິທີທີ່ຈະຮັບມືກັບການຫຼອກລວງຫຼາຍຮູບແບບນຳກັນ:  1. ມີຄົນທີ່ເຈົ້າຮູ້ຈັກຕິດຕໍ່ມາທາງອອນລາຍເພື່ອຂໍຢືມເງິນເຈົ້າ:   * ຢ່າເຊື່ອທັນທີວ່ານັ້ນແມ່ນເລື່ອງຈິງ. ບໍ່ວ່າມັນຈະແມ່ນເລື່ອງທີ່ເບິ່ງແລ້ວຄືດ່ວນຊ່ຳໃດກໍຕາມ. * ໂທ ຫຼື ໂທວິດີໂອຫາຜູ້ຂໍເລີຍ ເພື່ອຮັບປະກັນວ່າແມ່ນຜູ້ນັ້ນແທ້ ແລະ ບໍ່ແມ່ນມິດສາຊີບທີ່ປອມຕົວມາຫຼັງຈາກລັກເອົາບັນຊີອອນລາຍຂອງຜູ້ຂໍ (ອາດຈະເປັນ Facebook ໂປຣຟາຍ) ໄດ້ຮຽບຮ້ອຍແລ້ວ. * ຊອກຫາວິທີອື່ນໆອີກ ເພື່ອຈະພິສູດເພີ່ມວ່າຜູ້ທີ່ຂໍຄວາມຊ່ວຍເຫຼືອນັ້ນແມ່ນຄົນນັ້ນແທ້.   2. ສາມາດໃຊ້ໂຕຕົນອອນລາຍຂອງເຈົ້າ ເພື່ອໄປຫຼອກລວງຄົນອື່ນ. ເຈົ້າສາມາດປົກປ້ອງໂຕຕົນອອນລາຍຂອງເຈົ້າໄດ້ດ້ວຍຂັ້ນຕອນຕໍ່ໄປນີ້:   * ປ່ຽນການຕັ້ງຄ່າໃນບັນຊີໂຊໂຊ້ມີເດຍ (social media) ເຊັ່ນ Facebook ໃຫ້ເປັນ “ສະເພາະໝູ່” (Friends Only) ເພື່ອບໍ່ໃຫ້ຮູບ ແລະ ຂໍ້ມູນຕ່າງໆຂອງເຈົ້າປະກົດຢູ່ທີ່ສາທາລະນະ ເພາະນັ້ນອາດຈະມີມິດສາຊີບແຝງຢູ່. * ຢ່າກົດຕົກລົງ “ຄຳຂໍເປັນໝູ່” (Friend Requests) ຈາກຄົນທີ່ເຈົ້າບໍ່ຮູ້ຈັກ. * ເຖິງແມ້ວ່າຄົນທີ່ເຈົ້າຮູ້ຈັກສົ່ງຄຳຂໍເປັນໝູ່ມາ, ເຈົ້າກໍຄວນຈະເຂົ້າໄປກວດສອບກ່ອນວ່າໂປຣຟາຍນັ້ນແມ່ນຂອງຜູ້ນັ້ນແທ້. ຖ້າເຈົ້າມີວິທີອື່ນເພື່ອກວດສອບເຊັ່ນການໂທໄປຫາລາວ, ນັ້ນແມ່ນແຮງດີ. * ເຮົາຕ້ອງຮູ້ວິທີກວດສອບໂປຣຟາຍປອມ. ສັງເກດງ່າຍໆບ່ອນທີ່ວ່າ: ສ່ວນໃຫຍ່ແລ້ວໂປຣຟາຍປອມຈະຫາກໍສ້າງ ແລະ ອັບຮູບໂປຣຟາຍ ແລະ ຮູບອື່ນໆຂຶ້ນໃນເວລາທີ່ໃກ້ກັນ. ຖ້າເຫັນແນວນີ້ແມ່ນໃຫ້ມີສະຕິ. ຊອກຫາວິທີອື່ນທີ່ຈະຢືນຢັນວ່າໂປຣຟາຍນັ້ນແທ້ກ່ອນທີ່ຈະຮັບຕົກລົງຄຳຂໍເປັນໝູ່ຂອງເຂົາ. * ຮູ້ວ່າໂປຣຟາຍນັ້ນແມ່ນປອມ, ເຈົ້າກໍບຣອກມັນໄປເລີຍ.   3. ຄົນທີ່ເຈົ້າບໍ່ຮູ້ຈັກມາສະເໜີໂອກາດເຮັດທຸລະກິດທີ່ໜ້າຕື່ນເຕັ້ນໃຫ້ເຈົ້າອ່ານ:   * ຊອກຂໍ້ມູນທີ່ກ່ຽວຂ້ອງກັບທຸລະກິດນັ້ນໃຫ້ໄດ້ຫຼາຍທີ່ສຸດໂດຍການຂໍຂໍ້ມູນຕ່າງໆເພີ່ມເຊັ່ນ: ທີ່ຢູ່ຂອງເວັບໄຊ້, ເພຈໃນ Facebook, ທີ່ຢູ່ຂອງບໍລິສັດ, ຂໍ້ມູນຕິດຕໍ່ຕ່າງໆ ແລະ ເບີໂທ. * ຫຼັງຈາກນັ້ນ, ເຈົ້າກໍຕ້ອງໄດ້ເຮັດການກວດສອບເຊັ່ນໂທໄປຖາມກ່ຽວກັບບໍລິສັດນີ້ຈາກເບີທີ່ເຂົາເອົາໃຫ້, ອ່ານຂໍ້ມູນຕາມເວັບໄຊ້ ແລະ ເພຈຂອງເຈົາ, ກວດຫາສະຖານທີ່ຫ້ອງການເຂົາຜ່ານແຜນທີ່ໃນ Google. ຖ້າເຈົ້າສາມາດຕິດຕໍ່ຫາອົງການຈັດຕັ້ງທີ່ອອກທະບຽນໃຫ້ບໍລິສັດນີ້ໄດ້ແມ່ນແຮງເປັນການດີ. * ຈື່ໄວ້ວ່າ: ຖ້າແມ່ນຫຍັງທີ່ເບິ່ງແລ້ວຄືດີເກີນຈິງ, ແຮງຕ້ອງໄດ້ລະວັງ.   **Button:** ໜ້າຕໍ່ໄປ |

|  |
| --- |
| **9. Description Content** |
| ເນື້ອຫາກໍໝົດພຽງເທົ່ານີ້! ຂອບໃຈສຳລັບຄວາມຕັ້ງໃຈ ແລະ ເວລາສຶກສາບົດນີ້ຈົນຈົບ. ມັນອາດຈະຍາວແນ່, ແຕ່ກໍມີແຕ່ແນວສຳຄັນໃນການທ່ອງໂລຫອອນລາຍໃຫ້ປອດໄພ.  ເຮົາຫວັງວ່າເຈົ້າຈະມ່ວນກັບການຮຽນຮູ້ໄປນຳບົດຮຽນຕ່າງໆໃນ ລະດັບທີ່ 1 ຂອງແອັບເຮົາ.  ຂ່າວວົງໃນໃຫ້ຮູ້ວ່າ: ບົດຮຽນຕ່າງໆຂອງ ລະດັບທີ 2 ຈະອອກມາໃນໄວໆນີ້. ລະດັບທີ 2 ແມ່ນຈະມາແນະນຳເຈົ້າໃນການສ້າງຜົນຜະລິດເພີ່ມ, ເຮັດແນວໃດໃຫ້ຄົນຈື່ທຸລະກິດຂອງເຈົ້າ ແລະ ເຕັກນິກໃນການເພີ່ມຍອດຂາຍ.  ເຮົາເລີຍຢາກຂໍຮ້ອງໃຫ້ເຈົ້າຊ່ວຍຕອບແບບສອບຖາມໃນບົດທີ 12 ໃຫ້ເຮົາແນ່ ເພື່ອເຮົາຈະໄດ້ຮູ້ວ່າເຈົ້າຍັງຕ້ອງການຮຽນຮູ້ຫຍັງເພີ່ມໃນແອັບທຸລະກິດຂອງເຮົາ.  ນອກນັ້ນ, ເຈົ້າກໍຍັງສາມາດໄດ້ແຕ້ມຫຼັງຕອບແບບສອບຖາມແລ້ວເພື່ອເຂົ້າຊິງໂຊກລຸ້ນລາງວັຍໃຫຍ່ຂອງເຮົານຳ.  ຂໍໃຫ້ເຈົ້າໂຊກດີ ແລະ ເຈີກັນກັບບົດຮຽນໃນລະດັບ 2 ໃນໄວໆນີ້!  **Button:** ກົດເພື່ອຈົບບົດຮຽນ  **Button:** ກົດເພື່ອຮຽນໃໝ່ອີກຮອບ |