**ລະ​ດັບ2 ບົດ​​ທີ2: ​ຜົນ​ປະ​ໂຫຍດ​ຂອງ​ການ​ຂາຍ​ອອນ​ລາຍ**

|  |
| --- |
| **1. ​​ຄຳອະ​ທິ​ບາຍ​ເນື້ອ​ໃນ** |
| ​ດັ່ງ​ທີ່​ສັນ​ຍາກັນ​ໄວ້, ໃນ​ບົດ​​ນີ້ ພວກ​ເຮົາ​ຈະ​ມາ​ບອກ​ທ່ານກ່ຽວ​ກັບ ຜົນ​ປະ​ໂຫຍດ​ຕົ້ນ​ຕໍຂອງ​ການ​ຫັນ​ມາ​ເຮັດ​ທຸ​ລະ​ກິດ​ອອນ​ລາຍ.  ທ່ານ​ພ້ອມ​ແລ້ວ​ບໍ່?  **​ປຸ່ມ:** ​ພ້ອມ​ແລ້ວ! |

|  |
| --- |
| **2.​ຄຳ​ອະ​ທິ​ບາຍ​ເນື້ອ​ໃນ** |
| ​ການ​ເຮັດ​ທຸ​ລະ​ກິດ​ອອນ​ລາຍມີຜົນ​ປະ​ໂຫຍດຫຼາຍຢ່າງ, ແລະ ​ນີ້​ເປັນພຽງ​ຜົນ​ປະ​ໂຫຍດ 4 ຢ່າງ​ເທົ່າ​ນັ້ນ:   * ​​ໂຄ​ສະ​ນາ​ຂາຍ​ໄດ້​ຕະຫຼອດ​ເວ​ລາ ຫຼື 24 ຊົ່ວ​ໂມງ/7ມື້ * ​ເຂົ້າ​ເຖິງ​ກຸ່ມ​ລູກ​ຄ້າໄດ້ຫຼາຍຂຶ້ນ * ​​ການ​ສ້າງ​ສາຍ​ສຳ​ພັນ​ກັບລູກ​ຄ້າ * ​​ການ​ຕະຫຼາດອອນ​ລາຍທີ່ຖືກກ່ວາ   ບາດ​ນີ້ ພວກ​ເຮົາ​ຈະ​ເຂົ້າ​ໄປ​ເບິ່ງ​ລາຍ​ລະ​ອຽດ​ນຳ​ກັນ. ເຮົາມາເລີ່ມເລີີຍບໍ?  **ປຸ່ມ:** ຕົກລົງ! |

|  |
| --- |
| **3.​ຄຳອະ​ທິ​ບາຍເນື້ອ​ໃນ** |
| **ຜົນ​ປະ​ໂຫຍດທີ 1: ໂຄສະນາ​ຂາຍໄດ້​ຕະຫຼອດ​ເວ​ລາ ຫຼື 24 ຊົ່ວ​ໂມງ/7​ມື້**  ​​ໝາຍຄວາມວ່າ ທັນ​​ທີ​ທັນໃດ​ທີ່​ທ່ານເຮັດ​ການ​ໂຄ​ສະ​​ນາ​ຂາຍ​ທາງ​ອອນ​ລາຍ, ມັນ​ກໍຈະ​ປະ​ກົດ​ຢູ່​ຕາມ​ທີ່​ທ່ານ​ໄດ້ຕັ້ງ​ຄ່າ​ເອົາໄວ້ ແລະ ຄົນ​ກໍ​ຈະ​​ສາ​ມາດເຫັນ​ໄດ້​ຕະຫຼອດ​ເວ​ລາ.  ຜູ້​ຄົນ​ຈະ​ເຫັນ​ວ່າ​ທ່ານ​​ຂາຍ​ຫຍັງ ເຖິງ​ວ່າເວ​ລາ​ນັ້ນທ່ານ​ຈະ​ຫຍຸ້ງ​ຢູ່ກັບ​ຮ້ານ​ຂອງ​ທ່ານ​, ກຳລັງເກັບມ້ຽນ​ສິນ​ຄ້າ ຫຼື ແມ້ແຕ່ ເວ​ລາ​ທີ່​ທ່ານນອນຫຼັບ​ຢູ່ກໍ​ຕາມ. ນີ້​​ເປັນ​ສິ່ງ​ທີ່​ດີຫຼາຍ​ແມ່ນ​ບໍ?  **ຜົນ​ປະ​ໂຫຍດ​ທີ 2: ເຂົ້າ​ເຖິງ​ກຸ່ມລູກ​ຄ້າ​ໄດ້ຫຼາຍ​ຂຶ້ນ**  ລອງວາດ​ພາບ​ເບິ່ງວ່າ ຖ້າ​ທ່ານ​ມີ​ໜ້າ​ຮ້ານ​ຕັ້ງ​ຢູ່​ບ່ອນ​ໃດ​ບ່ອນ​ໜຶ່ງ, ລູກ​ຄ້າຫຼັກໆ​ຂອງ​ທ່ານກໍ​ຈະ​ແມ່ນ ​ຜູ້​ທີ່​ຍ່າງ​ຜ່ານ​ໄປ​ມາ ​ແລ້ວ​ແນມ​ເຫັນ​ຮ້ານ​ຂອງ​ທ່ານແມ່ນ​ບໍ? ແຕ່​ກັບທຸ​ລະ​ກິດ​​ອອນ​ລາຍ, ​ມັນຈະມີ​ການ​ປ່ຽນແປງ!  ມີ​ການປ່ຽນ​​ແປງ​ແນວ​ໃດ? ດ້ວຍ​ເຄື່ອງ​ມື​ທາງອອນ​ລາຍ, ທ່ານ​ສາ​ມາດ​ໂຄ​ສະ​ນາ​ຂາຍທຸ​ລະ​ກິດ​ຂອງ​ທ່ານໃຫ້​​ກັບ ​ຄົນຫຼາຍໆ​ກຸ່ມ ເຊິ່ງຫຼາຍກວ່າຜູ້​ທີ່​ຈະ​ມາ​ຍ່າງ​ຜ່ານ​ໜ້າ​ຮ້ານ​​ຂອງ​ທ່ານ​ເທົ່າ​ນັ້ນ.  ​ເຄື່ອງ​ມື​ອອນ​ລາຍເຫຼົ່າ​ນີ້ ຈະ​ຊ່ວຍ​ໃຫ້​ທ່ານເຂົ້າ​ເຖິງກຸ່ມ​ຄົນຜູ້​ທີ່​ມີ​​ແນວ​ໂນ້ມ​ເປັນ​​ກຸ່ມລູກ​ຄ້າຜ່ານ​ທາງມື​ຖື ຫຼື ​ຄອມ​ພິວ​​ເຕີຂອງ​ເຂົາ​ເຈົ້າ.  ແມ່ນ​ແລ້ວ! ທ່ານ​ບໍ່​ຈຳ​ເປັນ​ຕ້ອງນັ່ງ​ຖ້າໃຫ້​ເຂົາ​ເຈົ້າຕັດ​ສິນ​ໃຈຍ່າງ​ເຂົ້າ​ມາຢ້ຽມ​ຢາມ​ຮ້ານ​ຂອງ​ທ່ານ​ອີກ​ຕໍ່​ໄປ​!  **ປຸ່ມ:** ​​ບອກ​ຂ້ອຍຕື່ມແດ່! |

|  |
| --- |
| **4. ​ຄຳອະ​ທິ​ບາຍເນື້ອ​ໃນ** |
| **ຜົນ​ປະ​ໂຫຍດ​ທີ 3: ​ການ​ສ້າງ​ສາຍ​ສຳ​ພັນ​ກັບລູກ​ຄ້າ**  ​​​ດ້ວຍ​ເຫດ​ຜົນ​ທີ່ວ່າ ທ່ານ​ເຊື່ອມ​ຕໍ່​ກັບ​ກຸ່ມ​ຄົນຜູ້​ທີ່​ມີ​​ແນວ​ໂນ້ມ​ເປັນ​ກຸ່ມລູກ​ຄ້າ​ຂອງ​ທ່ານ, ນັ້ນ​​ໝາຍ​ຄວ​າມ​ວ່າ ທ່ານ​ມີ​ໂອ​ກາດຫຼາຍ​ຂຶ້ນ​ໃນ​ການ​ສ້າງ​ສາຍ​ສຳ​ພັນ​ກັບ​ພວກເຂົາ.  ທ່ານ​ສາ​ມາດ​ສະ​ແດງ​ໃຫ້​ພວກເຂົາ​ເຫັນ​ວ່າ ທ່ານມີ​ລູກ​ຄ້າຫຼາຍ​ປານໃດທີ່​ນຳ​ໃຊ້​ຜະ​ລິດ​ຕະ​ພັນ​ຂອງ​ທ່ານ. ທ່ານ​ສາ​ມາດ​ສະ​ແດງ​ໃຫ້​ເຂົາ​ເຈົ້າ​ເຫັນ​ວ່າ ທ່ານ​ເອົາ​ໃຈໃສ່ຊ່ຳ​ໃດໃນການ​ຜະ​ລິດ​ສິນ​ຄ້າ​ຂອງ​ທ່ານ​. ທ່ານ​ສາ​ມາດ​ສະ​ແດງ​ໃຫ້​ເຂົາ​ເຈົ້າ​ເຫັນວ່າ ການ​ອອກ​ແບບ​ຂອງ​ທ່ານວິ​ເສດຊ່ຳ​ໃດ. ຄວາມ​ເປັນ​ໄປ​ໄດ້ ແມ່ນບໍ່​ມີ​​ສິ້ນ​ສຸດ.  ເປັນ​ຫຍັງ​ທ່ານ​ຈຶ່ງຢາກ​ເຮັດ​​ແບບ​ນັ້ນ? ຍ້ອນ​ວ່າ ລູກ​ຄ້າຫຼາຍ​ຄົນ​ຕ້ອງ​ການ​ຊື້​​ສິນ​ຄ້າ​ທີ່​ມີຍີ່​ຫໍ້ ຫຼື ຈາກບຸກ​ຄົນທີ່​ເຂົາ​ເຈົ້າ​ສາ​ມາດເຊື່​ອ​ຖື​ໄດ້. ການ​ສະ​ແດງ​ໃຫ້​ເຂົ້າ​ເຈົ້າ​ເຫັນສິ່ງ​ດີໆກ່ຽວ​ກັບຜະ​ລິດ​ຕະ​ພັນ/ການ​ບໍ​ລິ​ການຂອງ​ທ່ານ ຈະ​ເພີ່ມຄວາມ​ໜ້າ​ເຊື່ອ​ຖື, ແລະ ຈະເທົ່າ​​ກັບການເພີ່ມຍອດຂາຍໄດ້ຫຼາຍ​ຂຶ້ນ!  **ປຸ່ມ:** ​ຖັດໄປ. |

|  |
| --- |
| **5. ​ຄຳອະ​ທິ​ບາຍເນື້ອ​ໃນ** |
| **ຜົນ​ປະ​ໂຫຍດ​ທີ 4: ການ​ຕະຫຼາດອອນ​ລາຍທີ່ຖືກກວ່າ**  ທ່ານ​​ສາ​ມາດ​ເຮັດ​ຫຍັງ​ໄດ້​ແດ່ ເມື່ອ​ທ່ານ​ຕ້ອງ​ການໂຄ​ສະ​ນາ​ຂາຍ​ສິນ​ຄ້າ/ການ​ບໍ​ລິ​ການ​ຂອງທ່ານ ໂດຍ​ບໍ່ໃຊ້ອິນ​ເຕີ​ເນັດ? ທ່ານ​ອາດ​ຈະໄປ​ຮ້ານຕີ​ພິມ ແລະ ພິມ​ໃບ​ປິວ​ໂຄ​ສະ​ນາ. ຍິ່ງ​ທ່ານ​ພິມຫຼາຍ​ເທົ່າ​ໃດ, ຄ່າ​ໃຊ້​ຈ່າຍ​ກໍ​ຍິ່ງຫຼາຍ​ຂຶ້ນ​ເທົ່າ​ນັ້ນ. ຍິ່ງ​ທ່ານ​ພິມຫຼາຍ​ເທົ່າ​ໃດ, ທ່ານ​ກໍ​ຕ້ອງ​ໃຊ້​ເວ​ລາ​ແຈກ​ຢາຍຫຼາຍ​ເທົ່າ​ນັ້ນ. ຍິ່ງ​ທ່ານ​ໃຊ້​ເວ​ລາ​ໃນ​ການ​ແຈກ​ຢາຍຫຼາຍ​ເທົ່າ​ໃດ, ທ່ານ​ກໍ​ຍິ່ງ​ຈະ​ມີ​ເວ​ລາ​ໜ້ອຍ​ໃນ​ການ​ພັດ​ທະ​ນາ​ທຸ​ລະ​ກິດ​ຂອງ​ທ່ານ, ແມ່ນບໍ?  ​​ນີ້ແມ່ນ​ຜົນ​ປະ​ໂຫຍດຫຼັກໆອັນ​ສຸດ​ທ້າຍຂອງ​ການເຮັດ​ທຸ​ລະ​ກິດ​ຂອງ​ທ່ານທາງອອນລາຍ. ມັນ​ຈະ​ຊ່ວຍ​ທ່ານຫຼຸດ​ຄ່າ​ໃຊ້​ຈ່າຍ ເມື່ອທ່ານ​ເຮັດ​ການ​ຕະຫຼາດ​ອອນ​ລາຍ.  ເຮັດແນວ​ໃດ? ເມື່ອ​ທ່ານໃຫ້ຜູ້​ອອກ​ແບບກ​ຣາ​ຟິກຊ່ວຍ​ທ່ານ​ອອກ​ແບບ​ໂປ​ສ​ເຕີ້, ທ່ານ​ຈ່າຍ​ພຽງຄັ້ງ​ດຽວ ແລະ ທ່ານ​ສາ​ມາດ​ເຮັດ​ກ໋ອບ​ປີ້​ດີ​ຈີ​ຕ​ອນໄດ້ຫຼາຍ​ສະ​ບັບ ​ເທົ່າ​ທີ່​ທ່ານ​ຕ້ອງ​ການ​ໄດ້.  ເມື່ອ​ທ່ານໂຄ​ສະ​ນາ​ຜ່ານຊ່​ອງ​ທາງ​​ບໍ​ລິການ​ໂຄ​ສະ​ນາ​​ທາງເຟ​ສ​ບຸກ, ລາ​ຄາ​ກໍ​ຈະ​ຖືກກວ່າການ​ຈ້າງທີມ​ງານ​ໂຄ​ສະ​ນາ. ສິ່ງນີ້ຈະ​ຊ່ວຍ​ທ່ານ​ປະ​​ຢັດ​ເວ​ລາເພື່ອ​ໄປ​ສຸມ​ໃສ່ການ​ພັດ​ທະ​ນາ​ທຸ​ລະ​ກິດຂອງທ່ານ.  **ປຸ່ມ:** ​ຖັດໄປ. |

|  |
| --- |
| **6. ​ຄຳອະ​ທິ​ບາຍເນື້ອ​ໃນ** |
| ໃນປະເທດລາວ, ເຈົ້າ​ຂອງ​ທຸ​ລະ​ກິດ​ຂະ​ໜາດ​ນ້ອຍເຖິງ​ຂະ​ໜາດກາງ ຈະ​ໄດ້​ຫຍັງ​ແດ່ຈາກຜົນ​ປະ​ໂຫຍດ​ເຫຼົ່າ​ນີ້​? ໃນທາງສະ​ຖິ​ຕິ, ​ຜົນໄດ້ຮັບເຫຼົ່ານີ້ສາມາດເກີດຂຶ້ນໄດ້:   * 64% ຂອງທຸລະກິດເຫຼົ່ານີ້ ລາຍງາຍມີຍອດ​ຂາຍເພີ່ມ​ຂຶ້ນ * 48% ຂອງທຸລະກິດເຫຼົ່ານີ້ ມີ​ຖານ​ລູກ​ຄ້າກວ້າງ​ຂວາງ​ຂຶ້ນ * 73% ຂອງທຸລະກິດເຫຼົ່ານີ້ ສາ​ມາດ​ຫລຸດ​ຜ່ອນຕົ້​ນ​ທຶນໃນ​ການ​ບໍ​ລິ​ການ​ທາງການ​ຕະຫຼາດ.   ແຕ່ວ່າ, ມັນ​ບໍ່​ໄດ້​ໝາຍ​ຄວາມ​ວ່າທ່ານຈະ​ສາ​ມາດເອົາ​ສິນ​ຄ້າ​ຂອງທ່ານ​ຂຶ້ນ​ໄປ​ໂຄ​ສະ​ນາ​ທາງອອນ​ລາຍ​ໄດ້​​ແບບ​ງ່າຍໆ​ເພື່ອ​ໃຫ້​ສິ່ງ​ເຫຼົ່າ​ນີ້​ເກີດ​ຂື້ນ​. ທ່ານ​ຈຳ​ເປັນ​ຕ້ອງ​ມີ​​ການ​ວາງແຜນ​ທີ່​ດີ ແລະ ບົດ​​ຖັດໄປ​ເຮົາຈະ​​ມາສະ​ແດງ​ວິ​ທີ​ການ​ຕ່າງໆໃຫ້​ທ່ານ​ໄດ້​ຮູ້​ນຳ​ກັນ.  ທ່ານ​ພ້ອມແລ້ວ​ບໍທີ່​ຈະ​​​ເຂົ້າ​ສູ່ບົດ​​ທີ 3​: ​ການຫັນ​ຈາກການ​ຂາຍອັອ​ຟລາຍ ສູ່ການ​ຂາຍອອນ​ລາຍ?  **​ປຸ່ມ:** ພ້ອມ​ແລ້ວ. |

|  |
| --- |
| **7. ​ຄຳອະ​ທິ​ບາຍເນື້ອ​ໃນ** |
| ​ດຽວກ່ອນ! ກ່ອນທີ່​ທ່ານ​ຈະ​ອອກໄປ, ທ່ານ​ສາ​ມາດ​ເບິ່ງວີ​ດີ​ໂອ​ນີ້​ດ້ວຍ​ການ​ກົດລີ້ງ​ດ້ານລຸ່ມ​ ເພື່ອ​​ທວນ​ຄືນ ແລະ ຮຽນ​ຮູ້​ເພີ່ມ​ເຕີມກ່ຽວ​ກັບ ‘ຜົນ​ປະ​ໂຫຍດ​ຂອງການ​ຄ້າ​ທາງ​ເອ​ເລັກ​ໂຕ​ຣ​ນິກ’  ​ເມື່ອທ່ານເບິ່ງວີດີໂອແລ້ວ, ຢ່າ​ລືມກັບ​ຄືນ​ມາ​ບົດ​​ນີ້ເພື່ອສະ​ສົມ​ຄະ​ແນນ ແລະ ປົດ​ລ໋ອກເຂົ້າ​ສູ່ບົດ​ທີ 3.  ເພື່ອ​ເບິ່ງວີ​ດີ​ໂອ, ກະ​ລຸ​ນາ​ກົດ​ລີ້ງນີ້: >>>: [https://www.youtube.com/watch?v=rnL2JeirPLk](https://nam02.safelinks.protection.outlook.com/?url=https%3A%2F%2Fmailtrack.io%2Ftrace%2Flink%2F4970277a3e464fcbd1777f425ab5999385eb95a6%3Furl%3Dhttps%253A%252F%252Fwww.youtube.com%252Fwatch%253Fv%253DrnL2JeirPLk%26userId%3D4684508%26signature%3D65a8779f7551d781&data=04%7C01%7Cjonika.paulsen%40asiafoundation.org%7Cf9697b1c9ea2431b51c608d8c685db7b%7Cba45684444ef4bd88efebeca529e0771%7C1%7C0%7C637477625532960946%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=8MjgCYElC83Juifmix172szs1mW7x7hn0QygQ5iGG1A%3D&reserved=0)  ​ແລ້ວພົບ​ກັນ​ໃນ​ບົດ​​ທີ 3: ການ​ຫັນ​ຈາກ​ການ​ຂາຍອັອ​ຟ​ລາຍ ສູ່​ການ​ຂາຍອັອນ​ລາຍ  **ປຸ່ມ:** ຂ້ອຍເຮັດສຳເລັດແລ້ວ. |